Държавен вестник, бр. 29, 2011 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  29
обходимо и основателно. Ако впоследствие се 
установи, че предоставените данни са неверни 
или не е следвало да бъдат предоставяни, по-
лучаващата договаряща страна трябва да бъде 
уведомена за това незабавно. Получаващата 
страна извършва корекции на неверните данни 
или унищожава данните, които не е следвало 
да бъдат предоставени.
5. По молба на лицето, чиито данни са били 
предоставени, след предварителното писмено 
съгласие на другата договаряща страна то следва 
да бъде уведомено за предоставените данни и 
очаквания резултат от тяхното използване, ако 
това не противоречи на националното зако-
нодателство на договарящата страна, от която 
се иска предоставянето на тази информация.
6. Получаващата договаряща страна е длъжна 
да унищожи предоставените данни, ако те не 
са необходими повече за изпълнение на целта, 
за която са били предоставени. В случай на 
прекратяване на действието на това споразуме-
ние всички данни, получени при изпълнението 
му, следва да бъдат унищожени не по-късно от 
датата на прекратяването му, освен ако то не 
бъде заменено с ново споразумение.
7. Договарящите страни са длъжни да 
регистрират предоставените, получените и 
унищожените данни. Регистърът съдържа ин-
формация относно целта на предоставянето, 
изпращащите и получаващите органи, датата 
на предоставянето, съдържанието на данните 
и унищожаването им.
8. Договарящите страни са длъжни да осигу-
рят ефективна защита на предоставените данни 
срещу неразрешен достъп, последващото им 
неразрешено предаване и неразрешените им 
изменения и публикуване.
Член 11
Договарящите страни обменят класифици-
рана информация въз основа на отделно спо-
разумение между техните държави за взаимен 
обмен и защита на класифицирана информация.
Член 12
Предоставянето на получената информация 
и материали на трети държави и международни 
организации се допуска само след писменото 
съгласие на изпращащата договаряща страна.
Член 13
Освен ако компетентните органи на дого-
варящите страни не са уговорили друго пред-
варително:
1. разходите за осъществяване на сътрудни-
чеството по чл. 2, т. 4 са за сметка на догова-
рящата страна, поискала съдействие,
2. разходите, свързани с осъществяването на 
други форми на сътрудничество, са за сметка 
на договарящата страна, оказваща съдействие 
на другата договаряща страна, като и двете се 
съобразяват с принципите на балансираност и 
взаимност при покриването на разходите.
Член 14
(1) Органите, посочени в чл. 4, могат в 
случай на необходимост в съответствие с това 
споразумение да подписват допълнителни 
протоколи.
(2) В случай на необходимост по молба на 
една от договарящите страни или по взаимно 
съгласие представители на органите, посочени 
в чл. 4, провеждат срещи за оценка на сътруд-
ничеството по това споразумение.
Член 15
Споровете, които могат да възникнат във 
връзка с тълкуването или прилагането на това 
споразумение, се решават чрез преговори меж-
ду органите, посочени в чл. 4. В случай че не 
може да се постигне съгласие, спорът ще се 
решава по дипломатически път.
Член 16
Това споразумение не засяга задълженията 
на договарящите страни, произтичащи от други 
двустранни или многостранни международни 
договори, с които са обвързани държавите на 
договарящите страни.
Член 17
(1) Това споразумение се сключва за не-
определен срок и влиза в сила от датата на 
получаване по дипломатически път на втората 
от нотите, с които договарящите страни взаимно 
се уведомяват за изпълнението на съответните 
национални процедури, необходими за влиза-
нето му в сила.
(2) Всяка от договарящите страни може 
да прекрати това споразумение чрез писмено 
уведомление, отправено до другата договаряща 
страна по дипломатически път. Действието на 
споразумението се прекратява шест месеца 
след датата на получаване на уведомлението 
за прекратяване от другата договаряща страна.
(3) От датата на влизане в сила на това 
споразумение се прекратява споразумението 
между правителството на Република България 
и правителството на Чешката република за 
сътрудничество в борбата срещу организи-
раната престъпност, незаконния трафик на 
наркотици и психотропни вещества, тероризма 
и други форми на тежки престъпления от 17 
март 1999 г.
Изготвено в Брюксел на 30 ноември 2009 г. 
в два оригинални екземпляра, всеки от които 
на български и чешки език, като и двата текста 
имат еднаква сила.
За правителството на	
За правителството на
Република България:	
Чешката република:
Цветан Цветанов,	
Мартин Пецина,
заместник министър-	
министър на
председател и министър	
вътрешните
на вътрешните работи	
работи
3956